nahid-hub/BLUGE-bengali-wikipedia-section-title-prediction huggingface dataset:
"ভিক্ষুকোপনিষদ্‌" গ্রন্থের রচয়িতার নাম জানা যায় না। এই গ্রন্থের রচনার তারিখও অজ্ঞাত। সম্ভবত মধ্যযুগের শেষ ভাগ বা আধুনিক যুগের প্রথম ভাগে (খ্রিস্টীয় ১৪শ বা ১৫শ শতাব্দী) এই গ্রন্থ রচিত হয়েছিল। এই গ্রন্থের উৎস প্রাচীন। কারণ, এই গ্রন্থের বিষয়বস্তু "আশ্রমোপনিষদ্‌" গ্রন্থের ৪র্থ অধ্যায়ের মূল বিবরণির অনুরূপ। উল্লেখ্য, "আশ্রমোপনিষদ্‌" গ্রন্থটি আনুমানিক খ্রিস্টীয় ৩য় শতাব্দীতে রচিত। উভয় গ্রন্থেই চার প্রকার তপস্বী ও তাঁদের জীবনযাত্রার প্রণালী বর্ণিত হয়েছে। দুই গ্রন্থের মধ্যে কয়েকটি নগন্য পার্থক্য রয়েছে। উদাহরণস্বরূপ, প্রাচীনতর "আশ্রমোপনিষদ্‌" গ্রন্থে বলা হয়েছে যে, প্রত্যেক শাখা সন্ন্যাসীরা মুক্তির জন্য আত্মজ্ঞান লাভ করতে চান। অন্যদিকে "ভিক্ষুকোপনিষদ্‌" গ্রন্থে বলা হয়েছে যে, তাঁরা যোগের পথ অনুসরণ করে মুক্তিলাভ করতে চান।

"ভিক্ষুকোপনিষদ্‌" গ্রন্থটি একটি অপ্রধান উপনিষদ্‌। এটি শুক্ল যজুর্বেদের সঙ্গে যুক্ত। এটি হিন্দুধর্মের ‘সন্ন্যাস উপনিষদ্‌’ বর্গের অন্তর্ভুক্ত। আধুনিক যুগের সংকলন "মুক্তিকোপনিষদ্‌" গ্রন্থে রাম ও হনুমানের কথোপকথনের আকারে যে ১০৮টি উপনিষদের তালিকা দেওয়া রয়েছে, তাতে "ভিক্ষুকোপনিষদ্‌" গ্রন্থের ধারাবাহিক সংখ্যাটি হল ৬০। "ভিক্ষুকোপনিষদ্‌" শিরোনামে কয়েকটি পাণ্ডুলিপি এখনও পাওয়া যায়।

সঠিক অনুচ্ছেদ শিরোনাম কোনটি?
titleA. নামকরণ
titleB. কুটিচক, বহূদক ও হংস সন্ন্যাসী
titleC. পরমহংস সন্ন্যাসী
titleD. ইতিহাস
উত্তর: titleD
ব্রিটিশ এবং রুশ গোয়েন্দাদের নজর এড়ানোর জন্য দলটি ভাগ হয়ে যায় এবং ভিন্ন ভিন্ন দিনে যাত্রা করে পৃথকভাবে ইস্তাম্বুলে পৌঁছে। প্রতাপ এবং হেন্টিগ ১৯১৫ এর বসন্তের শুরুতে একজন জার্মান আর্দালী এবং একজন ভারতীয় পাচককে সঙ্গে নিয়ে যাত্রা শুরু করেন। ভিয়েনা, বুদাপেস্ট, বুখারেস্ট, সোফিয়া এবং আদ্রিয়ানোপল হয়ে তাঁরা ইস্তাম্বুলে পৌঁছান। ভিয়েনায় তাঁরা মিশরের পদচ্যুত গভর্নর আব্বাস হিলমির সাথে মিলিত হন।

সঠিক অনুচ্ছেদ শিরোনাম কোনটি?
titleA. যাত্রা
titleB. পটভূমি
titleC. পূর্ব পারসিক বেষ্টনী
titleD. আমির হাবিবুল্লাহর সঙ্গে সাক্ষাত
উত্তর: titleA
প্রায় একই সময়, শেখ মনসুর নামে একজন চেচেন ইমাম, ইসলামের একটি পবিত্র সংস্করণের প্রচার শুরু করেন এবং উত্তর ককেশাসের বিভিন্ন পার্বত্য অঞ্চলের অধিবাসীকে উৎসাহিত করতে থাকেন ইসলামের অধীনে ঐক্যবদ্ধ হয়ে আরও বিদেশী দখলদারী থেকে নিজেদের রক্ষা করার জন্য। তার ক্রিয়াকলাপগুলি রাশিয়ানরা এই অঞ্চলে তাদের নিজেদের স্বার্থসিদ্ধির বিপক্ষে হুমকি হিসাবে দেখছিল, এবং ১৭৮৫ সালে, একটি বাহিনী পাঠানো হয়েছিল তাকে ধরার জন্য। ব্যর্থ হয়ে, তার গ্রামের বাড়ি তারা পুড়িয়ে ফেলে। কিন্তু মনসুরের অনুসারীরা তাদের প্রত্যাবর্তনের সময় অতর্কিতে আক্রমণ চালিয়ে তাদের শেষ করে দেয়। এটি ছিল প্রথম চেচেন-রাশিয়ান যুদ্ধের শুরু। যুদ্ধ অনেক বছর চলে, মনসুর বেশিরভাগ গেরিলা কৌশলে যুদ্ধ চালান এবং রাশিয়ানরা চেচেন গ্রামে আরও দমনমূলক অভিযান চালায়। শেষপর্যন্ত ১৭৯১ সালে মনসুর ধরা পড়েন, এবং বন্দী অবস্থায় ১৭৯৪ সালে তার মৃত্যুর সঙ্গে সঙ্গে এই যুদ্ধ শেষ হয়। 

১৮০১ সালে, আনুষ্ঠানিকভাবে রাশিয়ায় জর্জিয়ার সংযুক্তি, এই অঞ্চলের প্রতি রাশিয়ার প্রতিশ্রুতিকে আরও গভীর করে। এর পরবর্তী সময়ে, ককেশাসের মধ্যে রাশিয়ান বাহিনীর ওপর চেচেন যোদ্ধাদের ক্রমবর্ধমান সংখ্যক ছোটো ছোটো অতর্কিতে হামলার ফলে রাশিয়ানরা চেচেন অঞ্চলে দুটি বড় সামরিক অভিযান পরিচালনা করে। দুটিতেই পরাজিত হয়ে রাশিয়ান নেতারা আরো কড়া পদক্ষেপ নেবার কথা ভাবতে শুরু করেন। ১৮১২ সালে নেপোলিয়নের রাশিয়া আক্রমণের ফলে এগুলো স্থগিত করা হয়।
সঠিক অনুচ্ছেদ শিরোনাম কোনটি?
titleA. চেচেন বিদ্রোহ
titleB. হতাহত
titleC. শেখ মনসুর বিদ্রোহ ও পরবর্তীকাল ১৭৮৫-১৭৯৪
titleD. দ্বিতীয় বিশ্বযুদ্ধ
উত্তর: titleC
১৯২০ দশকে বিষ্ণুরাম মেধি ভারতীয় জাতীয় কংগ্রেসে যোগদান করেন। ১৯২১ সনে সংঘটিত অসহযোগ আন্দোলনে তিনি সক্রিয়ভাবে অংশগ্রহণ করেছিলেন। ১৯২৬ সনে ভারতীয় জাতীয় কংগ্রেসের পাণ্ডুতে অধিবেশন অনুষ্ঠিত হয়েছিল। উক্ত অধিবেশনে তিনি উপেন্দ্র সেন ও কুলধর চলিহার সহিত অর্থসচিবের দায়িত্ব বহন করেছিলেন। ১৯৩০ সনে তিনি অসম প্রদেশ কংগ্রেস কমিটির সভাপতি রুপে নির্বাচিত হয়েছিলেন।
সঠিক অনুচ্ছেদ শিরোনাম কোনটি?
titleA. ভারতের স্বাধীনতা আন্দোলনে ভূমিকা
titleB. অসমের রাজনীতিতে পুনরায় পত্যাবর্তন
titleC. স্বাধীনতার পর রাজনৈতিক জীবন
titleD. মৃত্যু
উত্তর: titleA
বর্তমান কুমিল্লা জেলা চট্টগ্রাম বিভাগের অধীনস্থ একটি জেলা। শুরুর দিকে এটি সমতট জনপদের অন্তর্গত হলেও পরবর্তীকালে এটি ত্রিপুরা রাজ্যের অংশ হয়েছিল। কুমিল্লা নামকরণের অনেকগুলো প্রচলিত মত রয়েছে। যার মধ্যে উল্লেখযাগ্য চৈনিক পরিব্রাজক ওয়াং চোয়াঙ কর্তৃক সমতট রাজ্য পরিভ্রমণের বৃত্তান্ত থেকে। তার বর্ণনায় কিয়া-মল-ঙ্কিয়া নামক যে স্থানের বিবরণ রয়েছে সেটি থেকে কমলাঙ্ক বা কুমিল্লার নামকরণ হয়েছে। এ অঞ্চলে প্রাপ্ত প্রাচীন নিদর্শন‍াদি থেকে জানা যায় খ্রিষ্টীয় পঞ্চম শতাব্দী থেকে ত্রিপুরা গুপ্ত সম্রাটদের অধিকারভুক্ত ছিল।

সঠিক অনুচ্ছেদ শিরোনাম কোনটি?
titleA. শিক্ষা
titleB. নামকরণ
titleC. জনসংখ্যা
titleD. নদ-নদী
উত্তর: titleB
অস্কার বিজয়ের ৩ বছর পর বোগার্ট তার পারশ্রমিক অনেক কমিয়ে দেন শুধুমাত্র ক্যাপ্টেন কুইগ-এর চরিত্রে ১৯৫৪ সালের “দ্য কেইন মিউটিনি” ছবিতে অভিনয়ের জন্য। তার শক্তিশালী অভিনয়ের জন্য তিনি তৃতীয়বারের মত অস্কারের জন্য মনোনয়ন পান, এবং টাইম সাময়িকীর জুন ৭, ১৯৫৪ তারীখের সংখ্যায় তিনি প্রচ্ছদে স্থান পান।  

এরপর তার উল্লেখযোগ্য ছবিগুলো হলোঃ সাব্রিনা (১৯৫৪), দ্য বেয়ারফুট কন্টেসা (১৯৫৪), উই আর নো এঞ্জেলস (১৯৫৫), দ্য ডেস্পারেট আওয়ার্স (১৯৫৫), দ্য লেফট হ্যান্ড অফ গড (১৯৫৫) এবং দ্য হার্ডার দে ফল (১৯৫৬)।

সঠিক অনুচ্ছেদ শিরোনাম কোনটি?
titleA. স্যান্টানা প্রোডাকশন্স
titleB. ব্যক্তিগত জীবন
titleC. শেষের দিকের চরিত্রগুলি
titleD. দ্য বিগ স্লীপ
উত্তর: titleC
তিনি ইসলামের ২য় খলিফা উমর এর কন্যা। হাফসার প্রথম স্বামী খুনাইস ইবনে হুজাইফা মারা গেলে উমর খুব দুশ্চিন্তায় পড়ে প্রথমে আবু বকর এবং পরে উসমান কে বিবাহের প্রস্তাব দেন; কিন্তু তারা কেউ-ই রাজী হন না। পরে হিজরী ২য় বা ৩য় সালে মুহাম্মদ তাকে বিবাহ করেন। কথিত আছে, তিনি অত্যন্ত ইবাদত গুজার ছিলেন। রাতে অধিকাংশ সময় আল্লাহর ইবাদতে অতিবাহিত করতেন এবং বেশির ভাগ দিন রোজা রাখতেন।

ঐতিহাসিকদের মতে, তিনি ৪১ অথবা ৪৫ হিজরিতে পরলোকগমন করেন।

সঠিক অনুচ্ছেদ শিরোনাম কোনটি?
titleA. হাফসা বিনতে উমর
titleB. আয়িশা বিনতে আবু বকর
titleC. বিবাহের সময়রেখা
titleD. যয়নাব বিনতে জাহশ
উত্তর: titleA
২০১৮ সালে, গোল্ড কোস্টে অনুষ্ঠিত কমনওয়েলথ গেমসে, গাদ্দে রুথভিকা শিবাণীকে সাথে নিয়ে প্রণব মিশ্র জুটি শ্রীলঙ্কার শচীন ডায়াস এবং থিলিনি প্রমোদিকা হেন্দেয়েওয়াকে ২১-১৫, ১৯-২১, ২২-২০ স্কোরে পরাজিত করেন এবং ভারতকে মিশ্র দল বিভাগে স্বর্ণ পদক পাওয়ার দিকে এগিয়ে নিয়ে যান। তারপর ভারতীয় মিশ্র দল ৫-০ স্কোরে শ্রীলঙ্কার মিশ্র দলকে হারিয়ে দেয় এবং ভারতীয় দলের একজন মিশ্র দলের সদস্য হিসাবে মিশ্র দল বিভাগে প্রণব স্বর্ণ পদক জেতেন।

সঠিক অনুচ্ছেদ শিরোনাম কোনটি?
titleA. ২০১৮
titleB. ২০১০
titleC. বিডব্লিউএফ ইনটারন্যাশনাল চ্যালেঞ্জ / সিরিজ
titleD. ২০১৪
উত্তর: titleA
১৯৩৯ সালের সেপ্টেম্বরে নাজি জার্মানি এবং সোভিয়েত ইউনিয়ন উভয়েই পোল্যান্ড আক্রমণ ও দখল করার পরে তারা মোলোটভ–রিবেন্ট্রপ চুক্তি স্বাক্ষর করার পূর্বে লুউউ প্রথম দিকে সোভিয়েত দখলে চলে যায়। স্টাইনহাউস হাঙ্গেরিতে পালিয়ে যাওয়ার চিন্তা করেছিলেন কিন্তু শেষ পর্যন্ত লুউউতে থাকার সিদ্ধান্ত নেন। সোভিয়েতরা আরও বেশি ইউক্রেনীয় চরিত্র দেওয়ার জন্য বিশ্ববিদ্যালয়টিকে পুনর্গঠিত করে, তবে তারা স্টেফান বানাচকে (স্টাইনহাউসের ছাত্র) গণিত বিভাগের ডিন হিসাবে নিয়োগ দেয় এবং স্টাইনহাউস আবার সেখানে পড়াশোনা শুরু করেন। স্কুলের বিভাগের অনুষদগুলো জার্মান অধিকৃত পোল্যান্ডের বেশ কয়েকজন পোলিশ শরণার্থী দ্বারা আরও শক্তিশালী করা হয়। এই সময়ের অভিজ্ঞতার আলোকে স্টাইনহাউসের মতে "সমস্ত প্রকার সোভিয়েত প্রশাসক, রাজনীতিবিদ এবং প্রতিনিধিরা এক অদমনীয় নিদারুন শারীরিক অভিজ্ঞতা অর্জন করেছিল"।

দুই বিশ্বযুদ্ধের মধ্যবর্তীকালিন সময এবং সোভিয়েত দখলের সময়, ১৯৪১ সালে নাজিদের বার্বারোসা অভিযান চলাকালীন সময়ে লুউউ দখল করার কিছুদিন আগে স্টাইনহাউস বিখ্যাত স্কটিশ বইয়ের সর্বশেষটি সহ দশটি সমস্যার সমাধানে অবদান রাখেন।

স্টেইনহাউস ইহুদি হওয়ার কারণে নাৎসি দখলদারিত্বের সময় প্রথমে লুউয়ে তার বন্ধুদের কাছে, পরে জামোস্কের কাছাকছি ছোট শহর ওসিকজাইনা এবং ক্র্যাকোর কাছাকাছি বার্দেচোয় লুকিয়ে থাকেন। নাৎসি বিরোধী পোলিশ প্রতিরোধকারীরা তাকে গ্রেজগার্জ ক্রোচমাল্নি নামে কিছুদিন আগে মারা যাওয়া এক বন রক্ষকের নামে বানানো ভূয়া দলিল সরবরাহ করে। এই নাম ব্যবহার করে তিনি গোপনে শিক্ষাদান করতেন (জার্মান দখলদারিত্বের সময়ে পোলদের জন্য উচ্চশিক্ষা নিষিদ্ধ ছিল)। জার্মানদের কাছে ধরা পড়লে আসন্ন মৃত্যুর সম্ভাবনা আছে জেনেও, স্টাইনহাউস কোনও রকম শিক্ষণ সামগ্রী ছাড়াই, স্মৃতি থেকে পুনর্গঠিত এবং অন্যান্য জ্ঞাত স্মৃতি রচনা লেখার পাশাপাশি তিনি জানতেন এমন সমস্ত গণিত রেকর্ড করেন, যার একটি ক্ষুদ্রতম অংশই প্রকাশিত হয়েছে।

যুদ্ধের সময় লুকিয়ে থাকা এবং নির্ভরযোগ্য সংবাদ থেকে বিচ্ছিন্ন থাকার সময়, স্টাইনহাউস নিজের জন্য স্থানীয় সংবাদমাধ্যমে প্রকাশিত বিক্ষিপ্তভাবে প্রকাশিত র্মত্যু সংবাদের ভিত্তিতে যুদ্ধক্ষেত্রে জার্মান হতাহতের সংখ্যা অনুমান করা একটি পরিসংখ্যানিক উপায় তৈরি করেছিলেন। পদ্ধতিটি মৃত্যু সংবাদদাতাদের বিবৃতির আপেক্ষিক পুনরাবৃত্তির হারের উপর নির্ভর ছিল, তার বলত যে, কারও পুত্র, করাও “দ্বিতীয় পুত্র” কারও “তৃতীয় পুত্র” ইত্যাদি।

তার ছাত্র এবং জীবনীলেখক মার্ক ক্যাকের মতে, স্টাইনহাউস তাকে বলেছিলেন যে, জার্মানরা অধিকৃত পোল্যান্ড ছেড়ে যাওয়া এবং সোভিয়েতদের পোল্যান্ডে আসার মধ্যবর্তী চব্বিশ ঘণ্টা ছিল তার জীবনের সবচেয়ে সুখের দিন ("তারা চলে গিয়েছিল, এবং তারা ছিল এখনও আসেনি")।

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ
titleB. গাণিতিক অবদান
titleC. দ্বিতীয় বিশ্বযুদ্ধের পরে
titleD. পরিবার
উত্তর: titleA
অগ্নিকাণ্ডের অল্প সময়ের মধ্যেই, কাতারের অ্যাটর্নি জেনারেল ডঃ আলী আল-মারি এই ঘটনার সাথে জড়িত পাঁচ জনকে গ্রেপ্তার করার পাশাপাশি ভিল্লাজিওর পরিচালক ও সহকারী ব্যবস্থাপক জলিওস জলিও এবং রামি ইটানি উভয়ের আটকের নির্দেশ জারি করেছিলেন। এই মামলায় মূল সুরক্ষার সহকারী পরিচালক মোহাম্মদ আবদুল রহমানকেও আটক করা হয়েছিল।

২০১৩ সালের জুনে একটি নিম্ন আদালত পাঁচজন আসামীকে অনৈচ্ছিকভাবে হত্যার জন্য দোষী সাব্যস্ত করে এবং প্রত্যেককে ছয় বছরের কারাদন্ডে (সর্বোচ্চ অনুমোদিত সাজা) দন্ডিত করে। রামি ইটানি ও মোহাম্মদ রহমান দুজনই খালাস পেয়েছিলেন। দোষী সাব্যস্তকারীদের মধ্যে ছিল জিম্পাঞ্জির সহ-মালিক দম্পতি, শেখ আলী বিন জসিম আল-থানি এবং ইমান আল-কুয়ারি, জলিওস জলিও এবং আব্দুলআজিজ বিন মোহাম্মদ আল-রাব্বান। সর্বশেষে দোষী সাব্যস্ত করা হয় মনসুর নাসির ফাজ্জা আল-শাহওয়ানিকে, ব্যবসা ও বাণিজ্য মন্ত্রকের কর্মচারী, যিনি জিম্পাঞ্জির অনুমতিপত্র ইস্যু করেছিলেন, মিঃ আল-শাহওয়ানিকে পাঁচ বছরের কারাদন্ড হয়েছিল।

জিম্পাঞ্জির সহ-মালিক শেখ আলী বিন জসিম আল-থানি, বেলজিয়ামে কাতারের রাষ্ট্রদূত এবং শক্তিশালী আল-থানি পরিবারের অংশ, তাঁর স্ত্রী ইমান আল-কুওরি, প্রাক্তন সংস্কৃতি, শিল্প ও ঐতিহ্য মন্ত্রী, হামাদ বিন আব্দুল আজিজ আল কাওয়ারীর কন্যা।

আব্দুলআজিজ বিন মোহাম্মদ আল-রাব্বান এমন এক বেসরকারী-ব্যবসায়ী যিনি রিয়েল এস্টেট এবং বাণিজ্যিক প্রকল্পের কাতারি কোম্পানির মালিক। তাঁর সমাপনী যুক্তি চলাকালীন, যা প্রায় পাঁচ ঘণ্টা স্থায়ী ছিল বলে জানা গেছে, মিঃ রাব্বানের প্রতিরক্ষা অ্যাটর্নি দাবি করেছেন যে তাঁর ক্লায়েন্ট মলে কোনও শেয়ারের মালিক নন এবং মলের মালিকানাধীন সংস্থার অংশীদারও ছিলেন না। এই দাবি সত্ত্বেও, মিঃ রাব্বান ভিল্লাজিওর চেয়ারম্যান হিসাবে "মূল ব্যক্তিদের" মধ্যে মলের ওয়েবসাইটে তালিকাভুক্ত ছিলেন। মিঃ রাব্বানের প্রতিরক্ষা অ্যাটর্নির কৌশলগুলো শুনানিতে অংশ নেওয়া ক্ষতিগ্রস্থ পিতা-মাতাদের একজন তীব্র সমালোচনা করে বলেছিলেন: “এটা হতাশাব্যঞ্জক যে কীভাবে প্রতিরক্ষা আইনজীবী আদালতের বাইরে উপহাস করা অব্যাহত রেখেছে, অনুপযুক্তভাবে রসিকতা করছেন এবং সময় নষ্ট করছেন। তদুপরি, নাইকের স্টোর কর্মচারীর উপর দোষ চাপিয়ে দেওয়া তার পক্ষে অবাস্তব বিষয়, "রাঘদা কাব্বানী - যিনি তার তিন বছরের মেয়ে হানাকে আগুনে হারিয়েছেন"। 

সঠিক অনুচ্ছেদ শিরোনাম কোনটি?
titleA. আপিল প্রক্রিয়া এবং খালাস
titleB. ২০১২ সালের অগ্নিকান্ড
titleC. গন্ডোল্যানিয়া থিম পার্ক
titleD. প্রতিক্রিয়া এবং বিচার
উত্তর: titleD
১৮৫৪ সালে পাক-ভারতীয় উপমহাদেশের সিলেটেই প্রথম চা উৎপাদন শুরু হয়। চায়ে অভ্যস্ত হয়ে পড়ে ব্রিটিশ আর বাংলাদেশিরা। ১৯৮৮ সাল থেকে এখনও ব্যক্তিগত মালিকানায় রয়েছে। ১৯৭১ সালের ১৩ এপ্রিল কালাগুল বাগানে বিভীষিকাময় গনহত্যার সৃষ্টি হয়। চা শ্রমিকদের জীবনে সেই সময়টা এখনো ""সংগ্রামের সময়"" নামে পরিচিত। এই দিনে কালাগুল চা বাগানে গনহত্যা ও নারী নির্যাতন চালান হয়।

সঠিক অনুচ্ছেদ শিরোনাম কোনটি?
titleA. বর্ণনা
titleB. কালীবাড়ী মন্দির
titleC. ভূপ্রকৃতি
titleD. ইতিহাস
উত্তর: titleD
দক্ষিণ কোরিয়ার সারস-কোভ -২ সংক্রমণের নিশ্চিত সংক্রমণের ঘটনাটি ১৯-২০ ফেব্রুয়ারি থেকে হঠাৎ করে বেড়ে উঠেছিল। ১৯ ফেব্রুয়ারিতে,নিশ্চিত ঘটনার সংখ্যা ছিল ২০। রোগ নিয়ন্ত্রণ ও প্রতিরোধ কোরিয়া কেন্দ্রের (কেসিডিসি) অনুসারে ২০ ফেব্রুয়ারি, নিশ্চিত ঘটনার সংখ্যা বেড়ে হয় ৫৮ বা ৭০টি । সংক্রমণের এই নতুন ঘটনাসহ মোট ১০৪ টি নিশ্চিত ঘটনা নথীভুক্ত হয়।। "রয়টার্স", অনুসারে রোগ নিয়ন্ত্রণ ও প্রতিরোধ কোরিয়া কেন্দ্রের কে সি ডিসি র যে ৭০ টি সংক্রমণের নতুন ঘটনার আকস্মিক বৃদ্ধি হল "রোগী নম্বর ৩১" এর সংযোগে যে দেগু তে শিনচিওঞ্জি চার্চ অব জেসাস এ একটি জমায়েতে অংশগ্রহণ করেছিল । ২০ ফেব্রুয়ারি শিনচিওঞ্জি প্রাদুর্ভাবের প্রতিক্রিয়া হিসাবে দাগুর রাস্তাগুলি জনমানবশূন্য ছিল। একজন বাসিন্দা এই অবস্থার প্রতিক্রিয়ায় বর্ণনা দিয়েছিলেন, "এটি শহরের মাঝখানে কেউ বোমা ফেলে দেওয়ার মতো। এটি দেখতে একটি জম্বি অ্যাপোক্যালাইপসের মতো দেখাচ্ছে "" প্রথম মৃত্যুর খবর পাওয়া গেছিল। দেগুর মেয়রের মতে, ২১ ফেব্রুয়ারি পর্যন্ত চার্চের অনুসারী ৪,৪০০ জন যাদের পরীক্ষা করা হয়েছে, তাদের মধ্যে সম্ভাব্য সংক্রামিতের সংখ্যা ৫৪৪। 

নিউ ইয়র্কে, একজন আইনজীবী অসুস্থ হয়ে পড়েন এবং তারপরে নিউ রোচেলে তাঁর সম্প্রদায়ের কমপক্ষে বিশ জন ব্যক্তির মধ্যে ছড়িয়ে দেন এবং দ্রুতই ১০০ র অধিক একটি সংক্রামিত গোষ্ঠী তৈরি করে, যেটি রাজ্যে সারস ২ করোনভাইরাস ঘটনার অর্ধেকেরও বেশি জন। তুলনার জন্য, ভাইরাসটির প্রাথমিক প্রজনন সংখ্যা, যা অতিরিক্ত লোকের গড় সংখ্যা যা কোনও একক কেস কোনও প্রতিরোধমূলক ব্যবস্থা ছাড়াই সংক্রামিত করবে, এটি ১.৪ থেকে ৩.৯ এর মধ্যে। 

ভারতে, বলদেব সিং নামে একজন প্রচারক ইতালি এবং জার্মানি থেকে ফিরে এসে স্ব-বিচ্ছিন্নতা উপেক্ষা করেছিলেন। ফলস্বরূপ, তার ১৯ জন আত্মীয় ইতিবাচক পরীক্ষিত হয়েছেন এবং ৫৫০ জনের সাথে তার সরাসরি যোগাযোগ হয়েছিল। এ কারণেই, ভারত সরকার পাঞ্জাব রাজ্যে একটি প্রাদুর্ভাব আশঙ্কা করে বিচ্ছিন্নতায় রেখেছে ২০ টি গ্রামের ৪০,০০০ বাসিন্দাকে। 

সঠিক অনুচ্ছেদ শিরোনাম কোনটি?
titleA. একটি ব্যাপক - বিস্তারের ঘটনার সংজ্ঞা
titleB. সংক্রমণে স্থিত উপাদান
titleC. স্বতন্ত্র পুনরুত্পাদন সংখ্যা
titleD. কোভিড -১৯ প্রাদুর্ভাব ২০১৯
উত্তর: titleD
ব্যক্তিগত মানগুলি সাংস্কৃতিক মূল্যবোধের সাথে সম্পর্কিত হয়, চুক্তিতে বা প্রচলিত নীতিগুলি থেকে বিচ্যুত হয়ে। একটি সংস্কৃতি এমন একটি সামাজিক ব্যবস্থা যা সাধারণ মূল্যবোধের একটি সেট ভাগ করে, যাতে এই জাতীয় মানগুলি সামাজিক প্রত্যাশা এবং ভাল, সুন্দর এবং গঠনমূলকের সম্মিলিত বোঝার অনুমতি দেয়। আদর্শিক ব্যক্তিগত মূল্যবোধ ব্যতীত কোনও সংস্কৃতির উল্লেখ নেই যার বিরুদ্ধে স্বতন্ত্র মূল্যবোধের গুণাবলী পরিমাপ করা যায় এবং তাই সাংস্কৃতিক পরিচয় বিভক্ত হয়ে যায়।

সঠিক অনুচ্ছেদ শিরোনাম কোনটি?
titleA. ইতিবাচক এবং নেতিবাচক মান
titleB. ব্যক্তিগত বনাম সাংস্কৃতিক দৃষ্টিকোণ
titleC. তীব্রতা
titleD. দ্বন্দ
উত্তর: titleB
কাঠের টুকরায় মুদ্রণ ব্যবস্থাটি হল লিখিত কাজ, চিত্র বা নকশা মুদ্রণের জন্য একটি কৌশল, যা ব্যাপকভাবে প্রচলিত ছিল পূর্ব এশিয়ায়। এটা চীনে উদ্ভব হয়েছিল তাদের বংশ পরম্পরায় চলে আসা মুদ্রণের একটি পদ্ধতি হিসাবে, যা বস্ত্র শিল্পে ব্যবহার করা হত এবং এটিকে পরবর্তিতে কাগজে মুদ্রণের জন্য ব্যবহার করা হয়। কাপড়ে মুদ্রণের উদাহারণ হিসাবে, চীনের প্রথমদিকের কাজের সংরক্ষিত টুকরাটি তৈরি করা হয়েছিল প্রায় ২২০ খ্রিস্টাব্দে।

সঠিক অনুচ্ছেদ শিরোনাম কোনটি?
titleA. জার্মান পরিবর্তনযোগ্য ধরণের ছাপাখানার প্রভাব
titleB. ইতিহাস
titleC. কাঠের টুকরায় মুদ্রণ
titleD. থ্রিডি মুদ্রণ
উত্তর: titleC
১৯৭৭ থেকে ১৯৮৩ সময়কালে ব্যাংক অব ইংল্যান্ডে কাজ করেন। এরপর ১৯৮৫ থেকে ১৯৯৭ মেয়াদে অর্থ ছাড়সংক্রান্ত বিভাগের কাউন্সিলর হিসেবেও কাজ করেন তিনি। পাশাপাশি মারটন্স ড্রান্সফোর্ড ওয়ার্ডের অধীনে লন্ডন বোরার কাউন্সিলররূপে দায়িত্ব পালন করেন। ১৯৯২ ও ১৯৯৪ সালের কমন্স সভায় যোগদানকল্পে অনুষ্ঠিত নির্বাচনে পরাজিত হন।

১৯৯৭ সালের সাধারণ নির্বাচনে প্রথমবারের মতো মেইডেনহেড নির্বাচনী এলাকা থেকে রক্ষণশীল দলের সংসদ সদস্য হন। এরপর ১৯৯৯ সালের ছায়া মন্ত্রিপরিষদে যোগ দেন। উইলিয়াম হগ, আয়ান ডানকান স্মিথ, মাইকেল হাওয়ার্ড ও ডেভিড ক্যামেরনের ছায়া মন্ত্রিপরিষদে থাকাকালীন বেশকিছু গুরুত্বপূর্ণ পদের দায়িত্ব পালন করেন তিনি। এছাড়াও, কমন্স সভার ছায়ানেতা ও কর্ম এবং অবসর ভাতা সংক্রান্ত ছায়ামন্ত্রী মনোনীত হন। তন্মধ্যে, জুলাই, ২০০২ থেকে নভেম্বর, ২০০৩ সাল পর্যন্ত রক্ষণশীল দলের চেয়ারম্যান এবং ডিসেম্বর, ২০০৫ থেকে জানুয়ারি, ২০০৯ সাল পর্যন্ত কমন্স সভায় ছায়ামন্ত্রী ছিলেন তিনি।

২০১০ সালের সাধারণ নির্বাচনের পর জোট সরকার গঠিত হলে ১২ মে, ২০১০ তারিখে স্বরাষ্ট্রমন্ত্রী ও ২০১২ সালে মহিলা এবং সমতায়ণ মন্ত্রী হন তিনি। ২০১৫ সালের নির্বাচনের পর তিনি পুণরায় ঐ দায়িত্বে থাকেন। এরফলে ৬০ বছর পূর্বেকার জেমস চাটার এডের পর সর্বাধিক সময়ের জন্য স্বরাষ্ট্রমন্ত্রী হন। পুলিশ বাহিনীর পুণর্গঠন, মাদকদ্রব্য নীতি বাস্তবায়নে অটুঁটসহ অভিবাসনে সীমাবদ্ধতার উপর জোর দেন তিনি।

মে, ২০১২ সালে তিনি সম-লিঙ্গের বিবাহ সম্পর্কীয় বিষয়ে স্বীয় সমর্থন ব্যক্ত করেন। এরই ধারাবাহিকতায় আউট৪ম্যারিজ প্রচারণার অংশ হিসেবে ভিডিও ধারণ করেন। এরফলে রক্ষণশীল এমপিদের উচ্চ পর্যায়ের নেতাদের একজন হিসেবে ব্যক্তিগতভাবে সমলিঙ্গের বিবাহের বিষয়ে নিজ সমর্থন ব্যক্ত করেন। এ প্রসঙ্গে তিনি বলেন, 
আমি বিশ্বাস করি যে দুইজন ব্যক্তি যদি একে-অপরের যত্ন নেয়, যদি তারা একে-অপরকে ভালোবাসে, যদি তারা একে-অপরের প্রতি সমর্থন ব্যক্ত করে ... তাহলে তারা বিবাহ করতে পারে এবং বিবাহ প্রত্যেকের জন্যেই প্রযোজ্য।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সম্মাননা
titleC. কর্মজীবন
titleD. শৈশবকাল
উত্তর: titleC
১৯৭০ সালে ওয়ারউইকশায়ারে ফিরে আসেন। ১৯৭২ সালে অস্ট্রেলিয়ার বিপক্ষে খেলার পূর্বে বেশ ভালো করেন। এরপর ১৯৭৫ সালে চূড়ান্তভাবে অবসর গ্রহণ করেন। অবসর নেয়ার পর ১৯৯১ থেকে ২০০৩ সাল পর্যন্ত ওয়ারউইকশায়ার কাউন্টি ক্রিকেট ক্লাবের সভাপতি মনোনীত হন ও ১৯৯১ থেকে ১৯৯৬ সাল পর্যন্ত আইসিসি ম্যাচ রেফারির দায়িত্ব পালন করেন মাইক স্মিথ।

সঠিক অনুচ্ছেদ শিরোনাম কোনটি?
titleA. অবসর
titleB. অধিনায়কত্ব লাভ
titleC. কাউন্টি ক্রিকেটে অংশগ্রহণ
titleD. আন্তর্জাতিক ক্রিকেট
উত্তর: titleA
কুরাইশরা একবার আবু রাফিকে ‍তাদের কোন একটি কাজে রাসুল (সা:) এর নিকট পাঠায়। রাসুল সা: কে দেখা মাত্র আবু রাফির অন্তর ইসলামের প্রতি ঝুঁকে পড়ে। আবু রাফি আরজ করলেন, ইয়া রাসুল(সা:) আমি আর ফিরে যাব না। তিনি বললেন: আমি দূতকে ঠেকিয়ে রাখিনা এবং প্রতিশ্রুতি ভঙ্গ করি না। এখন তুমি ফিরে যাও। এভাবে যদি কিছু দিন তোমার অন্তরে ইসলামের প্রতি আবেগ বিদ্যমান থাকে তাহলে চলে এসো। তখনকার মত তো তিনি ফিরে গেলে এবং কিছুদিন পর আবার ফিরে এসে ইসলাম গ্রহণ করেন। হযরত আবু রাফে অত্যাচারী কুরাইশ শক্তির ভয়ে বদর যুদ্ধ পর্যন্ত ইসলাম গ্রহণের কথা গোপন রাখেন। 
তাবরানী ইবন আব্বাস থেকে বর্ণনা মতে, হযরত আবু রাফে হিজরাতের ৫ম বছরে আহযাব যুদ্ধের সময় তাবরানী ইবন আব্বাস ও তার ভাই ফদল ইবন আব্বাসের মদিনায় হিজরত করেন । আবু রাফে তাদের গোলাম ছিলেন । মদীনায় তিনি হযরত রাসূলে কারীমের সা: সাথে বসবাস করতে থাকেন।

সঠিক অনুচ্ছেদ শিরোনাম কোনটি?
titleA. রাসুলের খেদমতে রাফি
titleB. যুদ্ধে অংশগ্রহণ
titleC. ইসলাম গ্রহন ও হিজরত
titleD. দারিদ্রতা
উত্তর: titleC
১৯২১ সালে প্রখ্যাত গণিতবিদ অধ্যাপক ভূপতিমোহন সেন ও ডঃ নলিনীমোহন বসুর নেতৃত্বে ঢাকা বিশ্ববিদ্যালয়ে গণিত বিভাগের কার্যক্রম শুরু হয়। প্রথমে পূর্ব বাংলা সরকারের সচিবালয় ভবনের কক্ষে এবং কিছু কাল কার্জন হলের পশ্চিম দোতালায় গণিত বিভাগ অবস্থিত ছিল। তারপর বর্তমান প্রাণিবিদ্যা বিভাগের নীচতলার পূর্বদিকের অর্ধাংশে বিভাগটি সাময়িক অবস্থিত ছিল। এরপর একই ভবনের তিন তলার পশ্চিম দিকের অর্ধেক অংশ গণিত বিভাগকে দেওয়া হয়। সর্বশেষ, ১৯৬৫ সালে সায়েন্স অ্যানেক্স ভবনের তিন তলা গণিত বিভাগের জন্য ঠিক করা হয়। ১৯৭৪-৭৫ শিক্ষাবর্ষে এম.ফিল. কোর্স এবং ১৯৯৬-৯৭ শিক্ষাবর্ষে চার বছর মেয়াদী সমন্বিত সম্মান কোর্স চালু হয়। বর্তমানে এ বিভাগের শিক্ষকের সংখ্যা ৩৬ জন এবং ছাত্রছাত্রীর সংখ্যা ১৫৯৩ জন। বর্তমানে এই বিভাগের সকল কর্মকান্ড মুজিবর রহমান গণিত বিভাগে চালু আছে।

সঠিক অনুচ্ছেদ শিরোনাম কোনটি?
titleA. চিকিৎসা মনোবিজ্ঞান
titleB. গণিত
titleC. ম্যানেজমেন্ট ইনফরমেশন সিস্টেমস
titleD. ফার্মেসি অনুষদ
উত্তর: titleB
চিকিৎসার প্রথম ধাপ হচ্ছে হিস্টামিন এইচ ওয়ান রিসেপ্টর এর প্রতিবন্ধক হিসাবে যে সকল এন্টিহিস্টামিন কাজ করে তা ব্যবহার করা । প্রথম জেনারেশনের এন্টিহিস্টামিন যেমন ডাইফেনহাইড্রামিন(বেনাড্রিল), হাইড্রোঅক্সিজিন(আটারাক্স), কেন্দ্রীয় ও পেরিফেরাল উভয় এইচ ওয়ান রিসেপ্টরকে ব্লক করে এবং খুবই উপশমকারী হতে পারে । দ্বিতীয় জেনারেশনের এন্টিহিস্টামিনগুলো যেমন লোরাটাডিন(ক্লারিটিন), সেটিরিজিন(জাইরটেক) অথবা ডেসলোরাটাডিন(ক্লারিনেক্স) ইত্যাদির ব্যবহারও এক্ষেত্রে যথেষ্ট উপকারিতা দিতে পারে । সর্বাধিক উপকারিতা লাভের জন্য শুধুমাত্র রোগের তীব্রতার সময় ঔষধ সেবন না করে প্রতিদিন এন্টিহিস্টামিন ব্যবহার করা উচিত ।

সঠিক অনুচ্ছেদ শিরোনাম কোনটি?
titleA. অন্যান্য চিকিৎসা
titleB. লিউকোট্রিন-রিসেপ্টর এন্টাগোনিস্ট
titleC. এন্টিহিস্টামিন
titleD. কারণ
উত্তর: titleC
সিলেট শহর হতে ৪০ কিলোমিটার দূরে জৈন্তা-খাসিয়া পাহাড়ের পাদদেশে জৈন্তাপুর অবস্থিত। উত্তর এবং পূর্বে পাহাড়-পর্বত এবং উপত্যকার সমাবেশস্থল আর দক্ষিণে এবং পশ্চিমে বহু হাওরের সমাহার। এর উত্তরে ভারতীয় রাজ্য মেঘালয়, দক্ষিণে কানাইঘাট উপজেলা এবং গোলাপগঞ্জ উপজেলা, পূর্বে কানাইঘাট উপজেলা আর পশ্চিমে গোয়াইনঘাট উপজেলা এবং সিলেট সদর উপজেলা।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. শিক্ষা
titleD. অর্থনীতি
উত্তর: titleA
২০১৩ সালের ফেব্রুয়ারিতে এই টাওয়ার নির্মাণের কাজ শুরু হয়। টাওয়ার নির্মাণে ব্যয় হয় প্রায় ২০ কোটি টাকা। এর উচ্চতা ২২৫ ফুট। ১ একর জমিতে টাওয়ার নির্মাণ প্রকল্প বাস্তবায়ন করেছে চরফ্যাশন পৌরসভা। টাওয়ারটির নকশা করেছেন স্থপতি কামরুজ্জামান লিটন। মাটির ৭৫ ফুট নিচ থেকে ঢালাই-পাইলিং ফাউন্ডেশনের ওপর সম্পূর্ণ ইস্পাত নির্মিত এই টাওয়ার ৮ মাত্রার ভূমিকম্প সহ্য করতে পারে। ভূমির উপর থেকে টাওয়ারের ওপরে অবস্থিত গম্বুজ আকৃতির ওয়াচ পয়েন্ট পর্যন্ত চারদিকে অ্যালুমিনিয়ামের ওপর রয়েছে ৫ মিলিমিটার ব্যাসের স্বচ্ছ কাঁচ। এর চূড়ায় ওঠার জন্য সিঁড়ির পাশাপাশি রয়েছে ক্যাপসুল লিফট। টাওয়ার চূড়ায় স্থাপন করা হয়েছে উচ্চক্ষমতার বাইনোকুলার। এর সাহায্যে পর্যটকরা দূরবর্তী স্থান দেখতে পারবেন।

সঠিক অনুচ্ছেদ শিরোনাম কোনটি?
titleA. নামকরণ
titleB. পর্যটন
titleC. অবস্থান
titleD. নির্মাণ ও গঠন
উত্তর: titleD
আব্দুল মুত্তালিবকে হাশেম ইবনে আবদে মানাফের মৃত্যুর পর তার মা মাতুতালয় ইয়াসরিবে (মদীনা)নিয়ে যান। যেখানে তার লালন-পালন করা হয়। যখন আব্দুল মুত্তালিব কিছু বড় হোন, তার চাচা মুত্তালিব ইবনে আবদে মানাফ তাকে মদীনা থেকে নিয়ে আসতে যান। যখন তার ভাতিজাকে দেখেন তিনি কাঁদতে থাকেন। তার মা সালমা বিনতে আমরের অনুমতি নিয়ে তাকে মক্কায় নিয়ে আসেন।কিন্তু কিছুদিন পর তারও মৃত্যু হয়ে যায়।

সঠিক অনুচ্ছেদ শিরোনাম কোনটি?
titleA. মৃত্যু
titleB. নবীর দাদাকে লালন পালন
titleC. নাম ও বংশধারা
titleD. জন্ম
উত্তর: titleB
অভিষেক টেস্টেই সেঞ্চুরি করার বিরল গৌরব অর্জন করেন গ্যারি কোজিয়ার। এ প্রসঙ্গে কোজিয়ার পরবর্তীকালে উল্লেখ করেন যে:
আমার স্পষ্ট মনে আছে, বিকাল ৫টায় ব্যাট হাতে মাঠে নামি ও অ্যান্ডি রবার্টস দ্বিতীয় নতুন বল মাত্র হাতে নিয়েছেন। এলবিডব্লিউ সিদ্ধান্তের কাছাকাছি পর্যায়ের দিকে চলে গিয়েছিলাম। তখন আমি পাঁচ রানে অপরাজিত অবস্থায় ছিলাম। আমার জানামতে আমি বলটিকে আঘাত করেছি। তবে, আমি আম্পায়ার রবিন বেইলহেচ সম্পর্কে জানতাম না। তিনি আমাকে অপরাজিত ঘোষণা করেছিলেন যা নিঃসন্দেহে ধন্যবাদের যোগ্য ছিল। পরেরদিন মধ্যাহ্নভোজনের পূর্বে ৯৯ রানে অপরাজিত থাকি। সেঞ্চুরি করাকালে পিতা-মাতা ও বন্ধুরা তা উপভোগ করে ও আমি অত্যন্ত সুখী অনুভব করি।

এরপর পরবর্তী টেস্টে ২৮ রানের ইনিংস খেলেন। এ পর্যায়ে গ্রেগ চ্যাপেলের সাথে ৯৯ রানের জুটি গড়েন। এ প্রসঙ্গে গ্যারি কোজিয়ার মন্তব্য করেন যে, গ্রেগের সাথে জুটি গড়ে ২৮ রানের ইনিংস খেলাকে আমার টেস্ট সেঞ্চুরির চেয়েও মহামূল্যবান ছিল। এ ধরনের ইনিংস দলের জন্য কিছু অর্থ প্রকাশ করে। এমনকি আমার জন্যেও।

জিলেট কাপের সেমিফাইনালে ফিল্ডিংরত অবস্থায় বাউন্ডারি সীমানা মাথায় আঘাতপ্রাপ্ত হলে তাকে হাসপাতালে নিয়ে যেতে হয়েছিল। কুইন্সল্যান্ডের বিপক্ষে তার দল পরাজিত হয়েছিল। আরোগ্য লাভের পর ভিক্টোরিয়ার বিপক্ষে ৯৪ ও ৪/৯৫ পান।

এরপর ওয়েস্ট ইন্ডিজের বিপক্ষে সিরিজের পঞ্চম টেস্টের প্রথম ইনিংসে ৩৭ রান তুলেন। খেলা চলাকালীন পিঠে আঘাতপ্রাপ্ত হন ও দ্বিতীয় ইনিংসে ব্যাট হাতে মাঠে নামতে পারেননি তিনি। ফলশ্রুতিতে, ষষ্ঠ টেস্টে অংশগ্রহণ করা থেকে বঞ্চিত হন। তার পরিবর্তে রিক ম্যাককস্কার স্থলাভিষিক্ত হন। আরোগ্য লাভের পর ঐ বছরে সাউথ অস্ট্রেলিয়াকে শেফিল্ড শিল্ডের শিরোপা জয়ে প্রভূতঃ ভূমিকা রাখেন।

সঠিক অনুচ্ছেদ শিরোনাম কোনটি?
titleA. বিশ্ব সিরিজ ক্রিকেট পরবর্তী সময়কাল
titleB. দক্ষিণ অস্ট্রেলিয়ায় পাড়ি জমানো
titleC. খেলার ধরন
titleD. টেস্ট অভিষেক
উত্তর: titleD
ধর্মেন্দ্রর জন্মনাম হচ্ছে ধরম সিং দেওল। ১৯৩৫ সালের ডিসেম্বর মাসের ৮ তারিখ পাঞ্জাব প্রদেশের লুধিয়ানা জেলার নাসরালি গ্রামে তার জন্ম হয়; তার বাবার নাম ছিলো কেওয়াল কিষাণ সিং দেওল এবং মার নাম সত্যবন্ত কর, এই পরিবারটি জাট ছিলো। লুধিয়ানা জেলার দাঙ্গোন গ্রামে ছিলো পরিবারটির আদিনিবাস।

সাহনেওয়াল গ্রামে ধর্মেন্দ্র বড় হয়েছিলেন এবং লাল্টন কালান গ্রামের সরকারী উচ্চ মাধ্যমিক বিদ্যালয়ে পড়েন, বিদ্যালয়টিতে তার বাবা কেওয়াল শিক্ষক ছিলেন এবং পরে প্রধান-শিক্ষক হন। ১৯৫২ সালে ধর্মেন্দ্র ফাগওয়াড়া মফস্বলের রামগড়িয়া কলেজ থেকে ইন্টারমিডিয়েট পাশ করেন। ধর্মেন্দ্র কয়েক বছর পর হঠাৎ ফিল্মফেয়ার ম্যাগাজিন দেখেন, ওখানে তিনি গুরু দত্ত, বিমল রায়, দেব আনন্দ, মধুবালার মত তখনকার সময়ের তারকাদের ছবি দেখে খুব আকর্ষিত হন এবং মালেরকোটলা বাজারে নিজের ছবি তুলতে যান।

সঠিক অনুচ্ছেদ শিরোনাম কোনটি?
titleA. পূর্ব জীবন
titleB. চলচ্চিত্র অভিনেতা
titleC. ব্যক্তিগত জীবন
titleD. কর্মজীবন
উত্তর: titleA
ব্লুবেরিতে অ্যান্থোসায়ানিন, অন্যান্য পলিফেনল এবং বিভিন্ন ফাইটোকেমিক্যাল রয়েছে যাদের মানবদেহের উপর প্রভাব এখনও প্রাথমিক গবেষণার পর্যায়ে আছে। পলিফেনল সংক্রান্ত বেশিরভাগ গবেষণা হাইবুশ ব্লুবেরির উপর করা হয়েছে (ভি. করিম্বোসাম), যদিও বুনো লো-বুশ প্রজাতিতে (ভি. "অ্যাঙ্গাস্টিফোলিয়াম") পলিফেনল ও অ্যান্থোসায়ানিনের পরিমাণ হাইবুশ প্রজাতির থেকে বেশি।

সঠিক অনুচ্ছেদ শিরোনাম কোনটি?
titleA. পুষ্টিগুণ
titleB. কীটনাশক
titleC. আইন-কানুন
titleD. ফাইটোকেমিক্যাল ও গবেষণা
উত্তর: titleD